open-index/open-wikipedia-markdown huggingface dataset:
Bondegårdmuseet for Tyrol i Kramsach

**Bondegårdmuseet for Tyrol i Kramsach** (tysk: *Museum Tiroler Bauernhöfe*) er et friluftsmuseum i Kramsach i Østerrike. På museumsområdet er det (2009) omtrent tretti bondegårder og andre historiske bygninger og anlegg fra landsbygda i Tyrol.

## Historie
Museet ble etablert 1974 av foreningen *Verein Museum Tiroler Bauernhöfe*. Målet var å gjenoppføre historiske bondegårder fra Nord-, Syd- och Østtyrol med alt som hørte til på et område i nærheten av Kramsach. Man ville bevare og gjøre synlig den eldre bondekulturen fra alpene i Tyrol. Forbildet var friluftsmuseer i Skandinavia. Utbyggingen pågår stadig og når museet er fullstendig regner man med at det blir cirka 50 gårder på området. 

## Museet
Museet ligger utenfor Kramsach mellom Innsbruck og Kufstein. Området utgörs av en langstrakt dal på cirka 8 hektar, der gårdene er ordnet i grupper etter geografi. Gårdene er åpne for besøkende. I hver gård finnes en utförlig beskrivelse av opprinnelig plassering, alder, bygningstype og tidligere eiere. Till museet hører også historiske bygninger som skole, kapell, kvern, skytebane, brannstasjon og badstue.

Museets eldste gård er fra 1400-tallet, det er gården *Alter Segger* fra Øst-Tirol som kildene kan følge tilbake til middelalderen. Museet tjener forskning, undervisning og kulturminnevernet samt gir skoleklasser en illustrativ innblikk i Tyrols bondearkitektur og bygningshistorikk.

## Bildegalleri
### Eksteriør

Fil:Fliess 2009.jpg|Gården «Trujer-Gregörler»
Fil:Museum Tiroler Bauernhoefe 2009c.jpg|Hölada «Heupill»
Fil:Hatting 2009b.jpg|Gården «Falkner-Schnaitter»
Fil:Tiroler Bauernhöfe 2009b.jpg|Landskapet «Zillertal»


### Interiør

Fil:Fliess innen.jpg|Kammare i «Trujer-Gregörler»
Fil:Museum Tiroler Bauernhoefe 2009a.jpg|Vevstuen i «Hackler»
Fil:Hatting innen.jpg|Kammare i «Falkner-Schnaitter»
Fil:Museum Tiroler Bauernhoefe 2009,1.jpg|Skomakerens verksted


## Eksempel i utvalg
* Gård *Hörl-Wetscher*, Walchsee,  Bezirk Kufstein (1577)
* Gård *Hackler*, Alpbach, Bezirk Kufstein (1675)
* Gård *Gwiggen*, Wildschönau, Bezirk Kufstein (1569)
* Gård *Schrofenaste*, Zillertal, Bezirk Schwaz (1803)
* Gård *Franzl’s Klaisla’s*, Ötztal, Bezirk Imst (1585)
* Gård *Zenzl*, Pitztal, Bezirl Imst (1716)
* Gård *Burgas-Wechner*, Lechtal, Bezirk Reutte (1500-tallet)
* Gård *Trujer-Gregörler*, Fliess, Bezirk Landeck (1550/1646)
* Gård *Falkner-Schnaitter*, Hatting, Bezirk Innsbruck Land (1600- og 1700-tallet)

## Referanser


## Kilde
* Brosjyre utgitt av foreningen Museum Tiroler Bauernhöfe

## Eksterne lenker
*
Maya Ladhani

**Maya Ladhani** (født 6. september 2002) er en canadisk fotballspiller.

Hun spilte for Avaldsnes i Toppserien fra 2022 til 2023.

## Referanser


## Eksterne lenker

*
Hvor er dr. Dumartin?

***Hvor er dr. Dumartin?*** (originaltittel: *Die ewige Maske*) er en østerriksk-sveitsisk dramafilm fra 1935, regissert av Werner Hochbaum.

Filmen ble vist på Filmfestivalen i Venezia i 1935.

## Handling
En idealistisk doktor, Dr. Weimann, tror at han endelig har oppdaget en kur mot hjernehinnebetennelse. Selv om han blir beordret til ikke å eksperimentere videre med dette serumet, gjør Weimann det likevel. Han bruker det antatte vidundermiddelet på en veldig syk pasient. Når mannen dør, blir Weimann irettesatt av sine overordnede. Han tror at alt sammen var en fiasko, og synker ned i en depresjon som etter hvert utvikler seg til delirium.

Doktoren finner det snart umulig å skille illusjon eller virkelighet. I mellomtiden fastslår Weimanns overordnede at serumet hans faktisk var effektivt, og nå må de forsøke å få Wimann til å avsløre formelen.

## Rolleliste
* Peter Petersen - Professor Tscherko 
* Mathias Wieman - Dr. Dumartin 
* Franz Schafheitlin - Monsieur Negar 
* Tom Kraa - Dr. Wendt 
* Thekla Ahrens - søster Anna 
* Olga Tsjekhova - Madame Negar 
* Karl Skraup - Le gardien

## Eksterne lenker
*
Bagous

***Bagous*** er en artsrik slekt av biller som lever på vannplanter. De kan ikke svømme, men krabber omkring på vegetasjonen.

## Utseende
Små til middelsstore snutebiller. Kroppen er forholdsvis kort og hvelvet, oversiden er mer eller mindre kledt med skjell. På farge er de vanligvis brunlige eller svarte. Snuten er middels lang, og antennene er festet nær spissen av denne. Antennene er forholdsvis korte, antenneskaftet (det lange, første antenneleddet) er kølleformet, antenneklubben (som består av de tre ytterste leddene) er tilspisset ytterst. Dekkvingene har punktrader. Beina er kraftige, leggene (tibiae) er krumme, i spissen med en kraftig, innoverrettet pigg som hjelper dem å holde seg fast i vegetasjonen.

## Levevis
Vannsnutebillene er en av de ganske få gruppene innen infraordenen Cucujiformia som lever i vann. Som alle snutebiller er de planteetere, og larvene lever inne i stenglene til forskjellige vannplanter. Hver art finnes vanligvis bare på én eller noen få plantearter.

## Truede arter
Mange arter av vannsnutebiller synes å ha ganske begrensede utbredelser, og de er avhengige av én eller noen få plantearter. I tillegg ser det ut til at disse billene er ganske følsomme for forurensning. Dette gjør at mange av de europeiske artene i dag blir regnet som utryddingstruet. Noen har ikke blitt funnet på mange år og har kanskje alt dødd ut.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vannsnutebiller]], [[Bagoinae]]** Thomson, 1859
******* Slekten ***Bagous*** Germar, 1817  – den artsrikeste slekten, i Norge:
******** *[[Bagous brevis]]* Gyllenhal, 1836
******** *[[Bagous diglyptus]]* Boheman, 1845
******** *[[Bagous frit]]* (Herbst, 1795)
******** *[[Bagous glabrirostris]]* (Herbst, 1795)
******** *[[Bagous limosus]]* (Gyllenhal, 1827)
******** *[[Bagous lutosus]]* (Gyllenhal, 1813)
******** *[[Bagous lutulentus]]* (Gyllenhal, 1813)
******** *[[Bagous lutulosus]]* (Gyllenhal, 1827)
### Liste over øvrige arter

## Referanser




## Kilder
* Silfverberg, H., 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.

## Eksterne lenker
* 
* ''Bagous collignensis'' (foto: Claude Schott)
Christian Lépine

**Christian Lépine** (født 1951) er en kanadisk katolsk prelat som har vært erkebiskop av Montreal siden 20. mars 2012.
## Liv og virke
### Bakgrunn
Før han begynte på prestesminaret, studerte Lépine ved Collège militaire royal de Saint-Jean og École Polytechnique de Montréal.
### Prest
Han ble ordinert til prest den 7. september 1983. Han studerte teologi ved Université de Montréal og filosofi ved Det gregorianske universitet i Roma fra 1986 til 1989. Han fungerte som sekretær for kardinal Jean-Claude Turcotte fra 1996 til han ble i 1998 sendt til Roma for å arbeide ved Statssekretariatet og senere i Kongregasjonen for gudstjenesten og sakramentene. 

Fra 2001 til 2006 var han fakultetsmedlem ved presteseminaret i Montreal, før han ble sogneprest i *Notre-Dame-des-Champs* og *Purification-de-la-Vierge-Marie-Bienheureuse*.

### Hjelpebiskop i Montreal
Den 11. juli 2011 ble han utnevnt av pave Benedikt XVI til hjelpebiskop i Montreal og titulærbiskop av *Zabi*, og 10. september ble han bispeviet av kardinal Turcotte. Medkonsekrerende var da Lionel Gendron PSS, biskop av Saint-Jean-Longueuil, og André Gazaille, biskop av Nicolet. 

Han tjente som biskoppelig vikar for familie og ungdom.

### Erkebiskop av Montreal
Den 20. mars 2012, mindre enn et år senere, ble han utnevnt til å etterfølge kardinal Turcotte, som hadde nådd pensjonsalder året før. Den offentlige innsettelse fant sted 27. april 2012.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Paul-Émile Léger, P.S.S. (1904-1991) *1950 
* Kardinal Paul Grégoire (1911-1993) *1961 
* Kardinal Jean-Claude Turcotte (1936-2015) *1982
* Erkebiskop  *Christian Lépine* (1951- ) *2011

## Referanser
Jerry Smith

**Jerome Anthony Smith** (født 9. september 1930 i Dayton i Ohio, død 6. august 2011 i San Diego i California) var en amerikansk spiller og trener i amerikansk fotball. Jerry ble født i Dayton i Ohio og gikk på Chaminade High School, hvor han ble uteksaminert i 1948. Mens han gikk der spilte han tight end, og i 1982 ble han innlemmet i skolens Athletic Hall of Fame.

Etter Smiths karriere innen college football for Wisconsin Badgers valgte National Football Leagues (NFL) San Francisco 49ers Smith i NFLs draft i 1952. Han spilte left guard for laget i 1952 og 1953. I 1956 spilte han både for 49ers og Green Bay Packers. Smith spilte i totalt 29 kamper i løpet av sin NFL-karriere.

I 1960 tok han en stilling som trener for Boston Patriots’ defensive linemen og linebackere. To år senere tok han en lignende stilling med Buffalo Bills; i løpet av sine seks år med Bills vant laget to ligatitler i American Football League. I 1968 ansatte Cleveland Browns Smith som assistant personnel director. Fra 1969 til 1970 var Smith en trener for New Orleans Saints, og året etter det ble han offensive line coach for Denver Broncos. Den 17. november 1971 sa Bostons hovedtrener Lou Saban, som også hadde vært Smiths sjef i Boston og Buffalo, opp, og Smith ble utnevnt til hans erstatning i sesongens fem siste kamper. Broncos gikk 2–3 under Smith. Ettern 1971-sesongen ble han defensive line coach for Houston Oilers ut 1972; etter en sesong returnerte han til Browns, hvor han holdt flere stillinger. Han var trener for San Diego Chargers’ defensive line fra 1977 til 1983 og var en av de som utviklet de fire spillerne Fred Dean, Leroy Jones, Louie Kelcher og Gary «Big Hands» Johnson. De fire, som ble kjent som Bruise Brothers, sørget for at Chargers ledet NFL i sacks i 1980 med 60. Dean, Kelcher og  Johnson ble alle utvalgt til startere i Pro Bowl 1981.

Etter et hjerteinfarkt i 2007 slet Smith med helsen, og den 6. august 2011 døde han, 80 år gammel.

## Referanser
Paris Expo Porte de Versailles

**Paris Expo Porte de Versailles** er et utstillings- og konferansesenter i Paris i Frankrike. Det ligger i det 15. arrondissement ved Porte de Versailles metrostasjon mellom Boulevard périphérique og *Boulevards des Maréchaux*. Det er den største utstillingsparken i Frankrike.

Paris Expo Porte de Versailles har 228 211 m (2 456 440 sq ft) med utstillingsareal, 8 paviljonger, 2 auditorier og 32 møterom. Utstillingssenteret er vertskap for mer enn 120 messer hvert år, samt arrangementer, mange produktlanseringer og konvensjoner. *Tour Triangle*, en 180 meter høy glasspyramide, er planlagt bygget i nærheten av stedet. Det rommer et hotell med 120 rom og 70 000 kvadratmeter kontorlokaler.

Paris Expo vil være vertskap for turneringene i håndball, volleyball og bordtennis under Sommer-OL 2024.

## Referanser


## Eksterne lenker
*
William Kurtz

**William Kurtz** kan sikte til:
* William Kurtz (landhockeyspiller) - amerikansk landhockeyspiller (1917-2007)
* Wilhelm Joseph Kurtz - katolsk erkebiskop (1935-2023)
Wilhelm Kurtz

**Wilhelm Kurtz** kan sikte til:
* Wilhelm Sulpiz Kurz - tysk botaniker (1824-1878)
* Wilhelm Kurtz (folkekommissær) - vogatysk folkekommissær
* Wilhelm Joseph Kurtz - polsk katolsk erkebiskop (1935-2023)
Vårsøte

**Vårsøte** (*Gentiana verna*) er en flerårig urt i søterotfamilien. Den har en vid, men usammenhengende utbredelse i Europa og Vest-Asia. Arten forekommer ikke i Norge eller andre steder i Norden. 

Den blir 2–15 cm høy og vokser i tuer eller danner tepper. De fleste bladene er grunnstilte; de er mørkegrønne, ovale til lansettformede, 5–25 mm lange og 3,5–10 mm brede. Blomstene er dypblå, men blågrønne på utsiden og med hvitt arr. En sjelden gang er blomstene hvite. Kronrøret er smalt, og kronflikene er utsperrede. Begeret har vingekanter og smale, spisse tenner. Blomstringstida er april–juni.

Vårsøte vokser i kortvokst, steinete eng, på sidlendt mark, eller i stabile, kalkrike dyner. Den finnes på lett sur til kalkrik jord.

Arten deles i fire underarter:
* subsp. *oschtenica* – vestlige Kaukasus
* subsp. *pontica* – Balkan, Anatolia, Kaukasia, Irak, Nord-Iran; inkluderer subsp. *balcanica*
* subsp. *tergestina* – Italia, Balkan
* subsp. *verna* – fra vestlige Irland, nordlige England og nordlige Spania til arktiske deler av europeisk Russland og Kaukasus

## Litteratur
* 
* 
* 
* 

## Eksterne lenker
*
Østerrike under VM i alpint 2021

**[[Østerrike]]** deltok under VM i alpint 2021 fra 9. til 21. februar 2021 i Cortina d'Ampezzo i Italia.

## Medaljevinnere

## Referanser
USA under VM i alpint 2023

**[[USA]]** deltok under VM i alpint 2023 fra 5. til 19. februar 2023 i Courchevel-Méribel i Frankrike.

## Medaljevinnere

## Referanser
Working Class Hero-festivalen

**Working Class Hero-festivalen** er en årlig musikkfestival på Strømsø i Drammen som ble grunnlagt i 1999 i frivilligmiljøet i Union Rock, som hadde etablert konsertscenen Union Scene fire år tidligere. Navnet på festivalen kommer fra sangtittelen *Working Class Hero*, av John Lennon.

## Historie
Festivalen var ment å være en hyllest til arbeiderne og arbeiderklassen, og som symbol for festivalen ble arbeider-poet Hans Aleksander Hansen valgt.

### WCH-profilen Hans Henrik Jæger (1854–1910)
I 2001 ble forfatter og anarkist, Hans Henrik Jæger (1854–1910) valgt som festivalprofil. Han var født i Drammen og vokste opp i et pietistisk og puritansk hjem i Bergen. Da han var 13 år gammel reiste han til sjøs og fungerte som sjømann frem til 1874. I 1875 tok han artium og begynte å studere filosofi. I tilleg fikk han jobb som stortingsreferat. I 1880-årene gjorde han seg til talsmann for fri kjærlighet da han karakteriserte ekteskap bygget på økonomisk grunnlag som samfunnets onde. Disse meningene kom deretter frem i hans selvbiografiske roman, «Fra Kristiania-Bohêmen» som ble beslaglagt og Jæger ble idømt en stor bot og fengsel.

### Videre drift og underskudd
Under konserten i en fabrikkbygning på Union med Cato Salsa Experience i 2001, ble konserten og festivalen stengt av politien fordi bygget manglet nødvendige brannforskrifter. Etter festivalen i 2015 på Sølfastøya, satt festivalledelsen igjen med 450 solgte billetter og et solid underskudd. 2019 festivalen gikk også med underskudd da de mistet hovedartisten kun en måned før festivaldagen og ble nødt til å nedskalere kraftig.

### Union Rock
Working Class Hero-festivalen ble startet som en del av Union Rockeklubbs drift i 1999, og skilt ut som en egen organisasjon i 2009. Ved årsskiftet 2019/2020 la Union Rockeklubb ned driften, grunnet utfordringer med økonomi, drift og rekruttering av frivillige. I et ekstraordinært styremøte i Rockeklubben den 7. februar 2020 ble det sittende styret i WCH-festivalen med Christian Selvig som leder, samt to representanter fra Rockeklubben valgt til nytt styre for klubben. Fra 2020 er både Union Rock og Working Class Hero under samme ledelse.

## Arrangementer

*Rosa = Avlyste arrangementer.*

## Referanser
Tom Addison

**Thomas Marion Addison** (født 12. april 1936 i Lancaster i Sør-Carolina, død 14. juni 2011 i Bluffton i Sør-Carolina) var en linebacker i amerikansk fotball (1960–1967) og fagforeningsleder, og er medlem av South Carolina Athletic Hall of Fame.

## Spillerkarriere
Addison gikk på University of South Carolina og ble draftet av Baltimore Colts i National Football League (NFL) og Ottawa Rough Riders i Canadian Football League (CFL), men valgte å signere med Boston Patriots i den nye American Football League (AFL) i 1960, hvor han spilte gjennom hele sin karriere.

Addison ble sett på som en leder for det ferske laget, og ble valgt til lagkapten. Han ble utvalgt til AFL All-Star fire år på rad (1961–1964), og var en av de første spillerne for Patriots som ble utnevnt til All-League (i 1960). Han ble også utnevnt til All-League av Sporting News i 1963 og 1964, og utvalgt til AFL Eastern Division All-Star i 1961 og 1962. Med 16 interceptions i løpet av sin karriere (hvorav en ble returnert for en touchdown) ble han av mange sett på som en av de beste linebackerne i AFL på midten av 1960-tallet.

Addison spilte i alle Patriots’ kamper fra 1961 til 1966 (84 kamper) frem til han pådro seg en karriereavsluttende kneskade. Den 18. juni 1968 ble han frigitt av Patriots etter at lagets egne leger påpekte risikoen ved å spille videre etter to kneoperasjoner. I 1971 stemte Patriots’ tilhengere Addison inn på Patriots’ All-1960s Team.

## Fagforeningsarbeid
Den 14. januar 1964 etablerte spillere i American Football League fagforeningen AFL Players Association, og Addison ble valgt til foreningens første president.

I sitt arbeid med å sikre beskyttelse for spillerne satte Addison sammen en pakke som inkluderte forsikringer og en pensjonsplan for spillere. Som president var det Addisons oppgave å møte lageierne for å formidle ønskene. På vei inn i møterommet gikk Addison opp mot det ovale bordet hvor eierne ventet. Hans første kommentar skal ha vært «Well, I'm not trying to be the next Jimmy Hoffa!» som var innledelsen til et positivt forhold og samarbeid mellom ligaens eiere og spillere.

Med fagforeningen på plass kunne spillere som ble draftet av American Football League være sikre på at de fikk den samme representasjonen og beskyttelsen i AFL som de ville fått i den eldre ligaen. Addisons arbeid spilte en viktig rolle i at ligaen overlevde og kunne konkurrere om de største talentene.

## Se også
* Liste over spillere i American Football League

## Referanser
Jack Atchason

**John Dean «Jack» Atchason** (født 1936, død 2020) var en end i amerikansk fotball. Han spilte college football på Western Illinois University og profesjonelt i American Football League i 1960 for Boston Patriots og Houston Oilers.

Atchason døde 5. februar 2020.

## Se også
* Liste over spillere i American Football League

## Referanser
FC Como Women

**Società Sportiva Dilettantistica Football Club Como Women**, kjent som **Como Women** eller bare **Como**, er en italiensk kvinnefotballklubb fra Como. 

Klubben spiller i 2022/23-sesongen i Serie A, den italienske toppdivisjon for kvinner.

## Norske spillere

* Malin Brenn (2022–)
* Camilla Linberg (2022–)

## Referanser


## Eksterne lenker

*
Eumycterus

***Eumycterus*** er en slekt av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.

## Utseende
Små til middelsstore, avlange snutebiller, som oftest svarte med en dempet (skokrem-aktig) glans, noen ganger er oversiden helt eller delvis dekket med lyse skjell. **Snuten** er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. **Brystskjoldet** (pronotum) er avrundet, bakerst like bredt som dekkvingene, og sterkt punktert. **Dekkvingene** har tydelige punktrader, og **beina** er temmelig korte.

## Levevis
Glanssnutebillene lever på planter, spesielt på arter i korsblomstfamilien (Brassicaceae), men også på en rekke andre planter, blant annet solsikke og reseda. Noen arter opptrer av og til som skadedyr. På den andre siden er noen arter i denne gruppen ganske sjeldne og kanskje truede.

## Utbredelse
Gruppen forekommer i Sørøst-Europa og mye av Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[glanssnutebiller]], [[Baridinae]]** Schönherr, 1839 eller Curculioninae
******* Stammen **[[Neosharpiini]]** Hoffmann, 1956
******** Slekten ***Eumycterus*** Schönherr, 1838  - seks arter, tre i Palearktis
********* *[[Eumycterus albonotatus]]* Hustache, 1947
********* *[[Eumycterus albosquamulatus]]* Boheman, 1838
********* *[[Eumycterus laodioides]]* Nakane, 1963
********* *[[Eumycterus saccharidis]]* Barber, 1927
********* *[[Eumycterus sulcicollis]]* X.Montrouzier, 1860
********* *[[Eumycterus tenuirostris]]* E.Abeille, 1874

## Referanser




## Eksterne lenker
*
NM i fotball for kvinner 2023

**Norgesmesterskapet i fotball for kvinner 2023** var det 46. norgesmesterskapet i fotball for kvinner.  vant sin første tittel som Rosenborg etter seier 1-0 mot  i finalen som ble spilt på Ullevaal Stadion 25. november. Dette var Rosenborgs første tittel etter at Trondheims-Ørn ble slått sammen med Rosenborg, og lagets niende offisielle norgesmestertittel sammenlagt, tiende om en regner med de uoffisielle mesterskapene som ble avviklet i perioden 1971 - 77. Vålerenga var med dette i sin femte finale på 7 sesonger.

## Runder

* 1. runde: 31. mars–4. mai
* 2. runde: 11.–31. mai
* 3. runde: 21. juni
* Kvartfinaler: 30. august
* Semifinaler: 30. september
* Finale: 26. november

## 1. runde

## 2. runde

## 3. runde

## Kvartfinaler

## Semifinaler

## Finale

## Se også

* NM i fotball for menn 2023

## Referanser


## Eksterne lenker

*
Omloop Het Nieuwsblad 2023

**Omloop Het Nieuwsblad 2023** var den 78. utgaven av endagsrittet Omloop Het Nieuwsblad i Belgia avholdt 25. februar 2023. Startbyen var Gent med avslutning i Ninove.

Rittet ble vunnet av Dylan van Baarle.

## Lag

## Resultater

## Startliste

## Referanser


## Eksterne lenker
*
*
Norge under VM i alpint 2019

**[[Norge]]** deltok under VM i alpint 2019 fra 5. til 17. februar 2019 i Åre i Sverige.

## Medaljevinnere

## Referanser
Michael (1996)

***Michael*** er en amerikansk komedie-fantasifilm fra 1996 regissert av Nora Ephron. John Travolta spiller erkeengelen Michael, som blir sendt til jorden for å gjøre forskjellige oppgaver, inkludert å reparere noen sårede hjerter. Rollelisten inkluderer også Andie MacDowell, William Hurt, Bob Hoskins, Joey Lauren Adams og Robert Pastorelli som folk som krysser Michaels vei.

Det originale partituret ble komponert av Randy Newman. Dansescenen og andre lokasjonsbilder ble filmet ved samfunnssenteret til Holy Trinity Catholic Church i Cornhill, Texas, og på landeveier nær Walburg, Texas, samt ved Texas’ Gruene Hall.

## Handling
«The National Mirror» er en tabloid avis som først og fremst rapporterer om uforklarlige fenomener. Redaktøren, Vartan Malt, mottar et tips om en kvinne som visstnok bor sammen med en engel i en liten by i Iowa, og han bestemmer seg for å sende tre ansatte for å undersøke saken videre. Han velger Frank Quinlan, fotografen Huey Driscoll, og Dorothy Winters. På pensjonatet til Pansy Milbank møter de leietakeren hennes Michael, som har vinger og lukter som kaker. Han har en uventet smak for sigaretter og sukker, og fremstår ganske frekk i begynnelsen. Når de lurer på hva slags type engel han er, svarer han at han er en erkeengel.

Etter at Pansy uventet dør kort tid senere, bestemmer Frank og Huey seg for å ta med seg Michael til Chicago. Michael avslører at dette var planen hans helt fra begynnelsen. I løpet av reisen deres blir Michaels oppdrag på jorden sakte avslørt for å være å få Frank og Dorothy sammen med hverandre, til tross for at begge to har hatt dårlige opplevelser med kjærlighet tidligere. Men etter at en mann blir truffet av en lastebil og drept, vekker Michael ham tilbake til livet. I denne prosessen bruker han opp antall mirakler han er tillatt å gjøre på jorden, og han begynner å svekkes. Gruppen når Chicago akkurat i tide til at Michael kan få øye på Sears Tower (som han alltid har ønsket å se) før han forsvinner.

## Skuespillere
* John Travolta som Michael.
* Andie MacDowell som Dorothy Winters
* William Hurt som Frank Quinlan
* Bob Hoskins som Vartan Malt
* Robert Pastorelli som Huey Driscoll
* Jean Stapleton som Pansy Milbank
* Teri Garr som dommer Esther Newberg
* Wallace Langham som Bruce Craddock
* Joey Lauren Adams som Anita
* Richard Schiff som en servitør
* Carla Gugino som en brud
* Tom Hodges som en brudgom

## Referanser


## Eksterne lenker
*
Attributt–verdi-par

En **attributt–verdi-par** er en datarepresentasjonsmetode i datasystemer hvor dataoppføringene opptrer i par (2-tupler) bestående av en attributt (en egenskap av et objekt, for eksempel type eller navn) og en verdi. Det er en grunnleggende representasjon av data i datasystemer og applikasjoner.

Andre navn kan være **nøkkel–verdi-par**, **navn–verdi-par** eller **felt–verdi-par**.

Designere ønsker ofte en åpen datastruktur som gir rom for fremtidige utvidelser uten å endre eksisterende kode eller data. Det kan da være hensiktsmessig at hele eller deler av datamodellen uttrykkes som en samling av 2-tupler på formen &#x3C;`''attributtnavn'', ''verdi''`&#x3E; hvor hvert element er et attributtverdipar. Avhengig av applikasjon og implementering kan attributtnavn enten være unike eller ikke.

## Eksempler på bruk
Noen eksempler hvor informasjon representeres som attributtverdipar er:

* Epost, i RFC 2822 topptekst
* Spørrestrenger i nettadresser
* Valgfrie elementer i nettverksprotokoller, som for eksempel IP hvor de ofte vises som TLV (*type-lengde-verdi*) tripletter
* Bibliografisk informasjon, som i BibTeX og Dublin Core metadata
* Element-attributter i SGML, HTML og XML
* Noen typer database-systemer, særlig nøkkel–verdi-databaser (et datalagringsparadigme designet for å lagre, hente og administrere assosiative tabeller)
* Windowsregister-oppføringer
* Miljøvariabler

## Bruk i dataspråk
Noen dataspråk implementer attributtverdipar (eller oftere *samlinger* av attributtverdipar) som standard språkfunksjoner. De fleste av disse implementerer den generelle modellen for en assosiativ tabell, altså en uordnet liste over unike attributter med tilknyttede verdier. Som et resultat er de ikke helt generelle, og kan for eksempel ikke brukes til å implementere elektroniske epostoverskrifter (som er ordnede og ikke-unike).

I noen applikasjoner har attributtverdipar en verdi som inneholder en nøstet samling av attributtverdipar (objekter inni objekter). Noen serialiserings-formater som JSON støtter vilkårlig dyp nøsting. Andre datarepresentasjoner er begrenset til ett nivå med nøsting, som for eksempel INI-initialiseringsfiler med seksjon, navn og verdi.

## Se også
* Attributt, «en egenskap av en egenskap»
* Entitet–attributt–verdi-modell
* Metadata
* Nøkkel-verdi-database
* Spørrestreng

## Referanser
Attributt

Innen datateknikk er en **attributt** en spesifikasjon som definerer en egenskap av et objekt, element eller en fil. I stedet for egenskap kan det også referere til eller angi den spesifikke verdien for en gitt forekomst av slike. For tydelighet bør attributter mer korrekt anses som metadata.

Ofte og generelt er en attributt «en egenskap av en egenskap». Imidlertid brukes begrepet i praksis ofte som ekvivalent med en egenskap, avhengig av teknologien som diskuteres. 

Et attributt til et objekt består vanligvis av et navn og en verdi. For et element kan disse henholdsvis være en type og et klassenavn, mens for en fil kan disse være et navn og en utvidelse.

## Regler og datatyper
* Regler: Hver navngitte attributt har et tilknyttet mengde med regler som kalles operasjoner. For eksempel kan man ikke summere tegn eller manipulere og behandle en heltalls-tabell på samme måte som et bildeobjekt. Man behandler heller ikke tekst som om det var en type flyttall (desimaltall).
* Datatyper: Det følger at en objektdefinisjon kan utvides ved å pålegge datatype som kan inneholde et representasjonsformat, en standardverdi samt lovlige operasjoner (regler) og begrensninger (for eksempel "deling på null ikke tillatt"). Disse er alle potensielt med på å definere en attributt, eller omvendt kan man se på dem som attributter av det objektets type. Bildefiler av ulike laringsformat (for eksempel JPEG, PNG og BMP) dekodes ikke gjennom det samme operasjonene (uansett hvor like bildene ser ut). På samme måte vil ikke et programmeringsspråk bruk samme operasjoner for å evaluere et flyttall som et heltall.

For eksempel i datagrafikk kan linje-objekter ha attributter som tykkelse (med reelle verdier), farge (med beskrivende verdier som brun eller grønn eller verdier definert i en bestemt fargemodell, for eksempel RGB), stripling-attributter, og så videre. Et sirkel-objekt kan defineres med lignende attributter pluss en origo og radius.

Innen datasystemer defineres ofte attributter for lese- eller skriverettigheter.

## Se også
* Attributtdomene
* Attributt–verdi-par
* Attributt–verdi-system
* Egenskap (informatikk)
* Felt (informatikk)
* Metadata
* Utvidede filattributter
Løsgjengeri

**Løsgjengeri** er å drive omkring uten nyttig beskjeftigelse og fast bosted. En **løsgjenger** kalles også **landstryker**, **fant** eller **omstreifer**.

Løsgjengeri er tradisjonelt blitt svært negativt vurdert av myndighetene, og har ofte vært kriminalisert, i Norge blant annet i den nå opphevede løsgjengerloven. Tilsyn ble tidligere ført av stodderfogden.

Det er ikke uvanlig at løsgjengeri er forbundet med eller blir oppfattet som forbundet med tigging.

## Se også
* Vagabond
* Løsarbeid
* Tigging

## Referanser
Bill Inmon

**William H. Inmon** (født 1945) er en amerikansk informatiker anerkjent av mange som grunnleggeren av datavarehuset. Inmon skrev den første boken, holdt den første konferansen (sammen med Arnie Barnett), skrev den første spalten i et tidsskrift og var den første som tilbød undervisning innen datavarehus. Inmon skapte den aksepterte definisjonen av hva et datavarehus er: En domeneorientert, ikke-flyktig, integrert, tidsvariant samling av data til støtte for ledelsesbeslutninger.

Inmon sin metode er en av to svært anerkjente metoder for datavarehus ved siden av Ralph Kimball sin metode. Ved sammenligning mellom de to karakteriseres Inmons tilnærming ofte som en «ovenfra-og-ned tilnærming», i motsetning til Kimball sin «nedenfra-og-opp-metodikk».

## Priser
Anerkjente priser og kåringer Inmon har mottatt inkluderer:
* I 2002 mottok Inmon en pris fra DAMA International for store bidrag til datavarehus og for å være en anerkjent tankeleder innen beslutningsstøtte
* I 2007 ble han kåret av Computerworld som en av de 10 personene som hadde påvirket de første 40 årene av dataindustrien mest.
* I 2020 mottok han Lifetime Achievement Award fra Project Management Institute (PMI)

## Se også
* Kimball-livssykelen, en høynivå sekvens av oppgaver for å designe, utvikle og rulle ut et datavarehus eller virksomhetsetterretning-system

## Referanser
Entitet (andre betydninger)

En **[[entitet]]** er noe som eksisterer som seg selv.

**Entitet** kan også referere til:

## Informatikk og datateknikk
* Entitet (informatikk) et objekt som har en identitet, som er uavhengig av endringene i dens attributter, og representerer langvarig informasjon som er relevant for brukerne og vanligvis lagres i en database
** I databaser brukes begrepet entitet noen ganger uformelt for å vise til en tabell eller visning
** Entitet (eller entitetsklasse) i entitet-relasjonsmodellen, en konseptuell modell for data som kan brukes til å designe og lage relasjonsdatabase
*** Forbedret entitet-relasjonsmodell eller utvidet entitet-relasjonsmodell, en høynivå- eller konseptuell datamodell for design av databaser som er en utvidelse av den opprinnelige entitet-relasjonsmodellen
** Entitet-styring-grense (*entity-control-boundary*), et arkitekturmønster for programvare i objektorientert, bruksmønsterdrevet design, som strukturerer klassene etter bruksmønster-realiseringen
* Entitetsreferanse for tegn (*character entity reference*), erstatningstekst for et tegn i HTML eller XML

## Se også
* Attributt, «en egenskap av en egenskap»
* Attributt–verdi-system, en tabell med kolonner som angir attributter og rader som designerer objekter (også kjent som entiteter)
* Enhet
* Enhetsregisteret, en norsk database over juridiske enheter
* Rettssubjekt, en som kan få rettigheter og pådra seg forpliktelser i henhold til rettsreglene
* Ånd i folklore og religion
Mundalselvi kraftverk

**Mundalselvi kraftverk** er et vannkraftverk Mundalen i Fjærland i Sogndal kommune i Vestland.

Det er et elvekraftverk som utnytter et fall på 229 meter i Mundalselvi.

Installert effekt er 4,3 MW fra en ET peltonturbin. Årsproduksjon er 13 GWh.

## Referanser


## Kilder
* 
* NVE vannkraftdatabase
Ralph Kimball

**Ralph Kimball** (født 18. juli 1944) er en av de opprinnelige arkitektene bak konseptet datavarehus, og har skrevet en rekke bøker om emnet datavarehus og virksomhetsetterretning. Han er kjent for en filosofi om at datavarehus bør utformes for å være forståelige og raske. Hans «nedenfra-og-opp-metodikk» er også kjent som dimensjonsmodellering eller «Kimball-metoden», og er konkurrerende metode til Bill Inmons metode; Inmons metode karakteriseres ofte som en «ovenfra-og-ned tilnærming».

Kimball er hovedforfatter av bøkene *Data Warehouse Toolkit* (1996), *Data Warehouse Lifecycle Toolkit* (1998), *Data Warehouse ETL Toolkit* (2004) og *The Kimball Group Reader* (2015).

## Se også
* Kimball-livssykelen, en høynivå sekvens av oppgaver for å designe, utvikle og rulle ut et datavarehus eller virksomhetsetterretning-system

## Referanser
Robin Hjelmeseth

**Robin Hjelmeseth** (født 1993) er en norsk fotballspiller som fra 2018 spiller for . På slutten av 2020 signerte han en ny treårskontrakt med Hødd.

## Referanser


## Eksterne lenker
*
Slovenia under VM i alpint 2019

**[[Slovenia]]** deltok under VM i alpint 2019 fra 5. til 17. februar 2019 i Åre i Sverige.

## Medaljevinnere

## Referanser
Ein Shemer

**Ein Shemer** eller**En Shemer** (hebraisk: עין שמר) er en kibbutz i Israel i Shomron-området, omgitt av citruslunder, frukthager og enger. Den ligger omkring 6&nbsp;km nordøst for Hadera, og ligger i Menashe regionale kommune. Kibbutzen ble grunnlagt i 1927 og lever av jordbruk og industri, i tillegg til arbeid fra individuelle medlemmer utenfor kibbutzen.
## Historie
I 1913 valgte en gruppe unge jøder fra HaShomer (Vaktmennene) å opprette en vaktpost nær inngangen til Wadi 'Ara, som skulle tjene som et stoppested for reisende mellom kysten av Middelhavet og Galilea.

Fra starten av var stedet bosatt av og på av noen små pionergrupper, som alle ble drevet bort av de tøffe forholdene - malaria, vannmangel (fram til 1935 måtte man føre inn vann med hest og vogn fra den nærliggende Karkur), den lange avstanden til andre bosetninger og Første verdenskrig som pigikk og gjorde livet vanskelig.

I 1921, etter at britene tok over landet fra de osmanske tyrkerne, kom medlemmer av Gdud HaAvoda, Arbeidwrbataljonen, til stedet og bygde en gårdsplass med festningsverk. De bygde to meter høye steinmurer med åpninger for å kunne skyte angripere, og en stor jernport. Et to etasjers hus i stein ble også bygd for å huse de lokale innbyggerne i tilfelle problem. Huset ble bygd i sørfransk 1800-talsstil. Trass i de store investeringene var det bare få av Gdud HaAvodah som ble værende, og senere bare én person, som senare ble det første medlemmet av kibbutzen Ein Shemer.

I 1927 kom de første pionerene fra HaShomer HaTzair til stedet. De var alle ungdommer som hadde immigrert fra Polen og først hadde bodd og arbeidet i Ein Ganim nær Petah Tikva. Shavuot 1927 er regnet som datoen kibbutzen ble grunnlagt. De neste årene kom flere HaShomer HaTzair-pionerer fra Polen til det stedet. Den første tiden var særdeles hard. Mange kom fra velståwnde familiwr i Polen og de fleste så aldri familiene sine igjen. 80 av 100 første medlemmene ble syke av malaria. I 1934 fikk kibbutzen elektrisk strøm og først i 1935 ble det funnet vann på stedet. Medlemmene prøvde å søke samarbeid og vennskap med sine arabiske naboer, men i 1930- og 1940-årene var det likevel uro, og i 1938 ble to medlemmer i kibbutzen drept av en arabisk gjeng.

Etter Andre verdenskrig tok medlemmene i kibbutzen del i den såkalte «ulovlige» immigrasjonen av Holocaust-overlevende til Israel, som var forbudte av de britiske mandatstyresmakter. Da britiske soldater raidet nabokibbutzen Giv'at Haim i 1945, kom medlemmer fra Ein Shemer til for å forsvare kibbutzen og retten for jøder til å immigrere til Israel. I kampaee ble ett medlem av kibbutzen drept og flere andre skadde.

Fra 1940-årene og fremover kom flere immigranter til kibbutzen, noen fra Egypt og Balkan. Andre kom fra Unge Aliya-organisasjonen fra Europa etter Holocaust og innfødte israelere slo seg også ned på stedet.

## Referanser


## Eksterne lenker
*Offisielt nettsted
Palmach

**Palmach** (hebraisk: פלמ"ח, et akronym for *Plugot Maḥatz*) var en regulær operativ Haganah-kampenhet som ble etablert i Palestina under andre verdenskrig i 1941. Enheten var aktiv til 1948 og opererte under Palestinamandatet.

## Historie
Enheten ble etablert av det britiske militære og Haganah med det formål å beskytte Palestina mot trusselen fra Nazi-Tyskland.

Etter den britiske seier ved El Alamein i 1942 gav britene ordre til oppløsning og avvæpning av Palmach. Dette medførte at hele organisasjonen gikk under jorden. Den britiske beslutning medførte at finansieringen av den nå illegale organisasjonen Palmach opphørte. Det ble besluttet at undergrunnsbevegelsen skulle være selvfinansierende ved å la Palmachsoldatene arbeide i kibbutzene med blant annet landbruksarbeide mot at de beskyttet kibbutzen. Palmach-soldatene skulle hver måned utføre åtte dagers militærtrening, fjorten dagers arbeide og ha syv fridager.

Mellom 1945 og 1946 utførte enheter fra Palmach flere angrep på britisk infrastruktur, broer (blant annet Allenby-broen 19. juni 1946), jernbaner, radarstasjoner og politistasjoner. Aktivitetene stoppet ikke etter Sorte sabbat (29. juni 1946), da britiske styrker utførte massearrestasjoner av Palmach- og Haganah-ledere.

Palmachenheter hadde en hovedrolle i den arabisk-israelske krig i 1948. Etter krigen ble Palmach overført til Israels forsvar.

Medlemmene av Palmach (Palmachniks) bidro senere til å danne ryggraden i den israelske hær og levere fremtredende politikere, blant andre general Moshe Dayan og statsminister Yitzhak Rabin.

## Kjente medlemmer
Kjente kulturpersonligheter som hadde vært med i Palmach:
* Netiva Ben Yehuda – journalist, forfatter, programvert på radio
* Shoshana Damari – sanger
* Haim Hefer – poet, forfatter
* Haim Guri – poet, forfatter
* Naomi Polani – sanger, skuespiller
* Moshe Shamir – forfatter, dramatiker
* Hannah Szenes (Senesh) – poet
* Dahn Ben Amotz – forfatter, journalist
* Shayke Ofir – skuespiller
* Zohara Levitov – Dagboksforfatter
* Alex Braverman – Skulptør

## Andre kjente medlemmer i Palmach
* Overkommando:
** Eliyahu Golumb – befalshaver for Haganah
** Yitzhak Sadeh – befalshaver for Palmach
** Giora Shanan – generalløytnant i Palmach
** David Nammeri – generalløytnant i Palmach
** Yohanan Retner – strategioffiser
** Moshe Bar-Tikva – treningsoffiser
** Yitzhak Rabin
** Rehavam Ze'evi
* Spesialenheter befalhavere:
** Shimon Koch Avidan – befalshaver for Det tyske department
** Israel Ben-Yehuda – befalshaver for Det arabiske department
** Yigal Allon – befalshaver for Det syriske department
* Kompanibefalhavere (i 1943):
** Yigal Allon, Zalman Mars – Pluga Aleph-befalshavere
** Moshe Dayan, Meir Davidson, Uri Brener – Pluga Beth-befalshavere
** Uri Yafeh – Pluga Gimel-befalshaver
** Benjamin Goldstein Tzur – Pluga Dalet-befalshaver
** Abraham Negev – Pluga Hey-befalshaver
** Israel Livertovski, Shinon Koch Avidan – Pluga Vav-befalshavere

## Eksterne lenker
* 
*  Palmach, offisielt nettsted
Herzlfjellet

**Herzlfjellet** (hebraisk הר הרצל), eller *Har HaZikaron* (hebraisk הר הזכרון, betyr «Minnefjellet»), er et fjell der nasjonalgravplassen til Israel og andre minnesmerker ligger, på vestsideb av Jerusalem ved siden av Jerusalemskogen. Den er oppkalt etter Theodor Herzl, som grunnla den moderne politiske sionismen. Herzls grav ligger øverst på åsen. Yad Vashem, som er et minnesmerke til Holocaust, ligger vest for Herzl. Israelere falne i krig blir også gravlagt der. Herzlfjellet ligger 834 meter over havet. 

## Historie
Herzlfjellet har værte nasjonal gravlund i Israel siden 1951. Fire israelske statsministre ligger gravlagd her: Levi Eshkol, Golda Meir, Yitzhak Shamir og Yitzhak Rabin (som er gravlagt ved siden av hustruen Leah). Israelske presidenter er også gravlagte på Herzlfjellet, og det samme er andre jødiske og sionistiske ledere. Mange minnesmarkeringer og nasjonale feiringer avholdes på Herzlfjellet.

## Referanser


## Eksterne lenker
* Herzlfjellet museum  
* Herzlfjellet på WikiMapia
* Finn en grav på Herzlfjellet
Liechtenstein under VM i alpint 2017

**[[Liechtenstein]]** deltok under VM i alpint 2017 fra 6. til 19. februar 2017 i St. Moritz i Sveits.

## Medaljevinnere

## Referanser
Fred Bruney

**Frederick Karl Bruney** (født 30. desember 1931 i Martins Ferry i Ohio, død 22. januar 2016 i Sandy Springs i Georgia) var en defensive back i amerikansk fotball.

## College
Bruney spilte halfback på både angrepet og forsvaret for Ohio State University Buckeyes fra 1950 til 1952. Han scoret seks touchdowns for Buckeyes i 1952-sesongen, men var best kjent for sitt forsvarsspill. Han hadde 17 interceptions i løpet av sin karriere, som fremdeles er nest flest på universitetet. Bruney ble utvalgt til All-Big Ten førstelag i 1952.

## Profesjonell karriere
Bruney ble draftet i tredje runde av NFLs draft i 1953 av Cleveland Browns. Den 22. september 1953 ble han byttet til San Francisco 49ers da laget måtte kutte ned i spillerstallen for å nå grensen. Han ende opp med å spillte for San Francisco 49ers, Pittsburgh Steelers og Los Angeles Rams i løpet av sin tid i National Football League. I 1960 signerte han kontrakt med Boston Patriots i den nye American Football League. Han spilte med dem i tre sesonger og ble utvalgt til AFL All-Star en gang.

## Trenerkarriere
Bruney ble utnevnt til midlertidig hovedtrener for Philadelphia Eagles i den siste kampen av -sesongen etter at tidligere hovedtrener Marion Campbell fikk sparken med en kamp igjen av sesongen. Kampen endte med en 37–35 seier over Minnesota Vikings. Eagles’ 37 poeng i uke 16 var det meste laget hadde scoret i en kamp på over fire år. Bruney ble erstattet av Buddy Ryan for 1986-sesongen. Bruney var en assistenttrener gjennom sin lange karriere i NFL og jobbet for Eagles, Falcons, Buccaneers, Giants og Colts. Han pensjonerte seg fra NFL etter 1997-sesongen. Bruney døde i Sandy Springs i Georgia den 22. januar 2016.

## Resultater som hovedtrener

## Referanser
Monti Dauni

**Monti Dauni** er en fjellkjede i Sør-Italia, som utgjør den østlige delen av Apenninene i Campania. De utgjør Foggia den vestlige utkanten av Capitanata og grensen til Apulia med Molise og Campania. Området har fått navnet sitt fra en gammel italiensk stamme, Dauni, på tross av at det ble sterkt holdt av Hirpini.
Cnemogonus

***Cnemogonus*** er en slekt av små, runde, mer eller mindre skjellkledte snutebiller. 

## Utseende
Små (ofte 2 – 3&nbsp;mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

## Levevis
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[småsnutebiller]], [[Ceutorhynchinae]]** Gistel, 1856
******* Stammen **[[Cnemogonini]]** Colonnelli, 1977
******** Slekten ***Cnemogonus*** LeConte, 1876 
********* *[[Cnemogonus carinirostris]]* Hustache, 1922
********* *[[Cnemogonus cristulatus]]* Hustache, 1922
********* *[[Cnemogonus epilobii]]* Bedel, 1887
********* *[[Cnemogonus ferrugineus]]* Hustache, 1922
********* *[[Cnemogonus lecontei]]* Dietz, 1896

## Referanser




## Litteratur

## Eksterne lenker
*
Tonje Frigstad

**Tonje Frigstad** (født 2000) er en norsk programleder. Frigstad har vært programledervikar for *[[God kveld Norge]]*. I 2023 ledet hun realityserien *[[Good Luck Guys (Norge)|Good Luck Guys]]*, sammen med Lasse Matberg.

Hun er også kjent kjent for sin deltakelse i realityserien *[[Farmen]]* (2021), kjendis-realityserien *[[Forræder (TV-serie)|Forræder]]* (2022). og høsten 2024 var hun en av deltagerne i  *[[71° nord – Norges tøffeste kjendis]]*.

## Referanser


## Eksterne lenker
* 
* 
*
Vebjørn L. Horsfjord

**Vebjørn Leonard Laamanen Horsfjord** (født 1970) er en norsk teolog. Han er dekan ved Fakultet for teologi, diakoni og ledelsesfag ved VID vitenskapelige høgskole.

Horsfjord forsker på interreligiøse relasjoner, religiøse minoriteter, og på religion og menneskerettigheter, blant annet kristen–muslimsk dialog. Han har arbeidet med interreligiøse dialoginitiativer i en årrekke. Fra 2001 til 2006 var han assisterende generalsekretær i Mellomkirkelig råd og ledet i denne perioden kontaktgruppen for Mellomkirkelig råd og Islamsk Råd Norge. Fra 2006 til 2011 var han generalsekretær for European Council of Religious Leaders, hvor han samarbeidet tett med Gunnar Stålsett. Han har vært nestleder for Samarbeidsrådet for tros- og livssynssamfunn.

Horsfjord ble cand.theol. ved Universitetet i Oslo i 1996 og tok doktorgrad ved Det teologiske fakultet ved Universitetet i Oslo i 2015 med en avhandling om det muslimske dialoginitiativet «A Common Word between Us and You». Deretter var han postdoktor ved Det teologiske fakultet ved UiO 2015–2017. Han ble så professor i religion, livssyn og etikk ved Høgskolen i Innlandet, før han i 2023 ble ansatt som dekan ved Fakultet for teologi, diakoni og ledelsesfag ved VID vitenskapelige høgskole.

## Referanser